Lisolo ya Baron Manoka na ya Bourse d’études
Lisolo ya Baron Manoka na ya Bourse d’études
Sur cet article, notre ami Ya Moto revient sur l’histoire d’un homme d’affaires célèbre :Baron Manoka et la bourse d’études à l’époque. En évoquant le volet de la bourse d’études, Ya Moti voudrait souligner un fait concret du passé vécu par de nombreux mbokatiers et qu’il convient de rappeler à nos enfants et à tous les jeunes.
Nous remercions par ailleurs Ya Moti pour les images liées à son témoignage.
Nous informons tous les mbokatiers que l'année 1970 n'est qu'une référence établie sur base des archives de l'époque. Nos témoignages tournent autour de deux décennies. Donc ils peuvent s'étendre de 1967 à 1980.
Un des Abacos de Ya Moti, cousu par William
Bandeko ba mbokatiers losako na bino banso,
Nalingi koyanola mituna mya bandeko basusu lokola Serge Kongo na biso, nasi naloba mwa eteni nayébo o ntei ya Baron MANOKA awa na blog na biso.
Tangu tozalaki bilenge, soki papa Baron manoka ayei kotala moninga mwa yé Papa Lemba ya Maison Lemba et Frères na coin ya Baraka na Kasai, soki tozali kobeta balle, esengeli kokanga nanu balle aleka na Taunus na yé to Impala, wana baninga bana ya moninga na yé, bazali kobenga yé "papa baron, papa baron, okomona atelemi, atuni bana bolingi nini ? wana biso nionso tovandi nye, baninga bazongisi, papa baron, bonbon, bonbon, okomona alobi bozela, akeyi kotelema liboso ya lupangu ya Papa Lemba, abimisi mofuku na libenga, mwana moko moko lokasa na sima alobi " Bana bozali komona ngai awa, mbongo mingi kasi makambu muké" Maloba ma yé wana matikala ngai ti lelo. Na sima toyoki 'te asombaki Mercedes 600 ndenge ya Mobutu kasi ezalaki na couleur mosusu, alingaki ekoma couleur moko na ya Mobutu, bakangaki yé pe babotoli yé yango, natikalaki komona ye lisusu té ti nalongwa mboka.
Baleki ba biso bosengeli koyéba 'te 1Z ezali na valeur mingi, natieli bino fiche de paie ya bourse tangu nazalaki étudiant n'IPN:
Na bourse ezalaki 42 Zaïres officiellement, bazalaki kofuta biso 40Z, 2Z ezalaki retenus po na MPR selon l'agent payeur, kasi soki totali malamu ezalaki racket officiel sans plus. Na moyi ya lelo ezali na valeur ya 80 Dollars (soki tozui 1Z valait 2 Dollars US), ata enseignant azali na paie ya ndenge wana té lelo.
Na bourse wana okoki kosomba 2 chemises ya Frank Michel 12Z X2 na pantalon ya Cardin to Dior 15Z wana soki olingi bilamba ya Mindele tous les mois. Slip y'Eminence 2Z ya 007 ezalaki 50K. Soki olingi kolata na ndenge ya batongi ba biso lokola Lajos to William, 1M20 ya tissu ya bien 2Z to 3Z, ofuti motongi 1Z to 1Z50, modèle ya bien 2Z, abacos 3Z, ya bourse wana ba étudiant misusu bazalaki kofuta ndako na cité 3Z ti 5Z, oyo nionso etikali okoki kolia ti na suka ya sanza soki ozali n'ekonzo. Biso tozalaki kovanda epai ya baboti, nionso ezalaki po nakolata na makombo ya bilenge. Tango mosusu, tokatisi ngambo, to changer Zaïres na cours officiel na CFA, kuna tokeyi kosomba ba prêt à porter ya marque lokola cardin, dior, to boubou ya Lin oyo ba musicien mingi ya Zaïko balingaki.
par YA MOTI hier à 22h48
Nazoki, par Seskain Molenga et l'orch. Bakuba
.
lin_Latn lin_Latn fra_Latn fra_Latn fra_Latn vec_Latn lin_Latn lin_Latn lin_Latn lin_Latn lin_Latn lin_Latn bam_Latn fra_Latn unk